
BESZÁMOLÓ

a 2022 évi civil és nemzetiségi tanácsnoki munkáról

Zugló Önkormányzatának Képviselő-testülete választott meg tanácsnoki feladatok ellátására, amelyet kilencedik éve látok el.
A 2022. évben végzett civil és nemzetiségi tanácsnoki munkát nagyban megnehezítette az előző évhez hasonlóan folytatódó koronavírus-járvány és az ezzel együtt jelentkező gazdasági helyzet. A   civilek válságkezelésben nyújtott aktív szerepvállalása egyre jelentősebb.
A tavalyi évben az alábbi tevékenységeket végeztem tanácsnoki munkám során:
január- február:  
Újévi köszöntéssel egybekötött kötetlen beszélgetéssel kezdtük az idei munkát a kerület nemzetiségi önkormányzataival.
A civil szervezetek és a nemzetiségi önkormányzatok hatékony munkavégzése érdekében a Zugló 2022. évi költségvetéséhez több javaslatot is tettem, amelyek egy részéhez sikerült többségi támogatást is szereznem. Ennek köszönhetően a tavalyi évben is folytatódhatott a a kerületi óvodások tehetséggondozó programja.  Segítséget nyújtottam a civil szervezeteknek az előző évi pályázatok szakmai beszámolójának leadásához, a beadási feltételek, határidők ismertetésével. Több civil szervezettel találkozót kezdeményeztem az előttünk álló feladatok megbeszélése céljából. 
A Nemzetiségek Napját ebben az évben az Aprófalva Tagóvodával együtt ünnepeltem.  A rendezvényen a gyerekek és a pedagógusok a horvát nemzetiségi kultúra sokszínűségét mutatták be. Külön öröm, hogy kézzel készített tárgyak keltek életre és a meghívottak bepillantást nyerhettek a horvát tánc rejtelmeibe is. Hálás köszönet azon óvodapedagógusoknak akik betanították a gyermekeket. Köszönöm, hogy a Horvát Nemzetiségi Önkormányzat támogatta a rendezvény megvalósulását!

meghivja Ont a Civilek Vilagnapja alkalmabél tartandd rendezvényre.

Programok: Civil Munkaért Dij iinnepélyes &tadasa

Fellép:
2022.03.08. 17.00 Szedlacsek Katalin Lirai szoprén énekesni
ZUGLOI CIVIL HAZ A sz Ifjak Stacio és Kulturdiis
1144 Budapest, Csertd park 12. Egyesiilet tancosai

A rendezvény fivédndke:
Horvath Csaba Zugld polgarmestere

március :

Aktívan segítettem és részt vettem az EgészségPorta Egyesület Szülőképzési programján. A képzés keretén belül a kamaszkorral járó nehézségek tekintetében kaptak útmutatást a résztvevő szülők.
Az eddigi évhez hasonlóan idén is megtartottuk a Civilek Világnapja alkalmából szervezett hagyományos rendezvényt. Szerencsére ebben az évben már nem online módon, hanem személyesen ünnepelhettünk.

[image: image3]
A világnap alkalmából az önkormányzat kitüntetésében részesült Bejczy Lajos Gézáné (Studium Generale Zuglói Egyesület alapítója), Cserhalmi Marcell (ZUG Közösségi Egyesület), Gelényi Kósa Irén (MENTOR Közéleti, Sport Egyesület elnöke), és a Segítséggel, Jó Szívvel Közhasznú Alapítvány, valamint a Zuglói Polgárőr és Önkéntes Tűzoltó Egyesülete.

április : 
Civil információs fórumot szerveztem Fábis Laura civil referens segítségével. Téma: a kerületi civil pályázati rendszer átalakítása. Ehhez kértük a civil szervezetek vezetőinek észrevételeit, javaslatait. 
Közreműködtem abban, hogy a civil szervezeteknek adható 1% -os adófelajánlás a kerületi médiában is megjelenhessen, ezáltal több emberhez is eljuthasson Zuglóban. Tolmácsoltam a civil szervezetek vezetőinek kérését, hogy tevékenységükről több tájékoztató anyag megjelenhessen a kerületi média felületein.
Nemzetiségi önkormányzatokkal egyeztettem a felmerülő problémák tekintetében.
Internetes kérdőív alapján Pécsi Diana képviselőtársammal lakossági igényfelmérést kezdeményeztünk a civil szervezetek által végzett tevékenységekről. 
május:

A Népjóléti Bizottság ebben az évben is pályázatot írt ki civil szervezetek részére, a bizottság ezirányú munkájában én is közreműködtem. A pályázati lehetőségről, a feltételekről tájékoztattam a civil szervezeteket. 
Megrendezésre került a Nemzetiségi kerekasztal is, amelyen a nemzetiségi önkormányzatok képviselőivel egyeztettem.
június:
A Képviselő-testület ülésére készített előterjesztésem elfogadásával sikerült több civil szervezetet is önkormányzati támogatásban részesíteni.

A civil pályázat értékelő munkacsoport ülésen való részvételemmel elősegítettem a civil szervezetek pályázati lehetőségét. Sajnálom, hogy az idei évben nem sikerült elérnem képviselőtársaimnál, hogy a költségvetésben szereplő pénzösszeget teljes egészében felhasználhassák a civil szervezetek.
július - augusztus:

Részt vettem a „Civilek uccája” című rendezvény előkészítésében.

szeptember: 
Az önkormányzat a civil szervezeteket egyedi támogatásban részesítette, közreműködtem ennek előkészítésében és a szervezetek megfelelő információval való ellátásában.
Szeptember 24-én került megrendezésre a „Civilek Uccája” rendezvény. Évek óta nagy népszerűségnek örvend. A rendezvényt azzal a céllal hívtuk életre, hogy a kerületi civil szervezetek megismerjék egymást, illetve, hogy magukat is megismertessék a Zuglóban élőkkel. 

Zuglóban a nemzetiségek különösen figyelnek arra, hogy megőrizzék identitásukat, erős közösséget alkossanak. Ezt mi sem bizonyítja jobban, mint a 17. alkalommal megrendezett Balkán nap, amelyet a kerületben élő szerbek, horvátok, bolgárok, görögök szerveztek. Ezen rendezvényt szintén támogattam es segítettem.
október:
A Lelki Egészségvédő Alapítvány munkájának segítése. Az alapítvány önismereti tréningeket és művészetterápiás képzést tart pedagógusoknak.
Nagy örömömre szolgált, hogy előterjesztésem jóvoltából a Családcentrum Alapítvány önkormányzati támogatásból megvalósíthatta a Színnel – lélekkel programot.

november:
Részt vettem a kerületi főkertész által összehívott környezetvédelmi témájú egyeztetésen, amelyen a Zuglói Kertbarátok Köre, a ZugKert, a Zuniverzum és a Fauna Alapítvány vezetőivel beszélgettünk a szakmai lehetőségekről.
Ellátogattam a Zuglóiak Egymásért Alapítvány rendezvényére, ahol többek között megemlékeztem Dr. Hajnal György atya munkásságáról.
Folytattam a civil szervezetek csoportos megbeszélését. Szakmai egyeztetést kezdeményeztem a civil ház vezetőjével a későbbi tervekről.
Kezdeményezésemre a Képviselő-testület a nemzetiségi önkormányzatok képviselőinek parkolási gondjait enyhítette.
december:
Meghívást kaptam a Zuglói Kertbarátok Szervezetének találkozójára, ahol megköszöntem Várfoki Tibor leköszönő elnök munkáját és tájékozódtam a szervezet jövőbeli terveiről.
Ebben az évben is megrendezésre került a Civil Karácsony. A hosszú, kényszerű szünetet követően jó volt a civilekkel kötetlen formában, személyesen találkozni.

A civil szervezetekkel, nemzetiségekkel a közvetlen kapcsolattartást és annak megerősítést továbbra is fontosnak tartom. 
A következő évben is azon dolgozom, hogy minél több önkormányzati támogatásban részesüljenek a civil szervezetek, terveim között szerepel a civil- és a vállalkozói szféra együttműködésének elősegítése. Sajnos az Európa Hét rendezvénysorozat megszervezése nem kapott támogatást, így azon fáradozunk Pécsi Diána képviselő társammal, hogy 2023-ban a nemzetiségek bevonásával megrendezésre kerüljön akár több napon át ez a program. 
A jövőben szeretném, ha hatékonyabban működne az önkormányzat és a nemzetiségek közötti kommunikáció.
Ezúton szeretnék köszönetet mondani azon civil szervezeteknek és nemzetiségi önkormányzatoknak, akik munkámat segítették, illetve Fábis Laura (civil referens) és Jeneses Gyöngyi (volt nemzetiségi referens) segítségét. Külön köszönöm a Civil Ház dolgozóinak az áldozatkész munkáját. A jövőben is azon dolgozom, hogy akik a kerületben a civilekért és nemzetiségekért önzetlenül kimagaslóan fáradoznak, méltó elismerésben részesüljenek.
SOKACZ ANIKÓ

[image: image8.png]SZINNEL-LELEKKEL PROGRAM

INGYENES STRESSZKEZELO TRENING! ~ JELENTKEZES: info@csaladcentrum.hu \ A
Egyiddben dolgozik a csaldd, kiilén gyermek és felnétt csoportban. CSALADCEN:I'RUM
Minden alkalommal 1 éra sajat testképpel foglalkozé miihely, 1 6ra érzelemszabalyozas, ALAPIiTVANY

2 éra életkornak megfelelé kommunikacids- és dnismereti tréning.

3. alkalom 4. alkalom
2022125 2022.12. 09.
péntek péntek
gyerek és sziilo | gyerek és sziilo
16:30-20:00-ig 16:30-20:00-ig
Résztvevé szakemberek: Juhdsz-Mahl Zsuzsanna szintanacsado, stylist
Somogyi Timea gyégypedagdgus, csaladterapeuta, mediator G
Szloboda-Kovacs Emese gyégypedagdgus, érzelemszabalyozasi specialista L

Helyszin: Zugléi Civil Haz 1144 Bp.,, Cserts park 12. A PROGRAMOT A ZUGLOI GNKORMANYZAT TAMOGATJIA @ @

